Boland Landbouskool - Omsendbriewe
GEDRAG TYDENS RUGBYWEDSTRYDE
Ons eerste rugbyspan het wel Saterdag teen Bishops gewen, maar na my mening was ons die verloorders op die dag. Ons het klagtes ontvang van Bishops asook ons eie leerlinge en ouers oor ons eie spelers en ouers se gedrag op en van die veld af. Ons het wel amptelik ons kant van die saak aan Bishops gestel en besef dat hulle ook foute gemaak het, maar dit regverdig nie ons verkeerde optrede nie. ’n Verkeerde reaksie het nog nooit ’n verkeerde aksie herstel nie.
Geen rede is na my mening ooit goed genoeg om swak taal te gebruik, te baklei of snedige aanmerkings teenoor skeidsregters en opponente te skree nie, selfs al maak die opponente hulle daaraan skuldig. As hulle dit doen, is dit hulle saak - as ons dit doen in reaksie op hulle, maak ons húlle óns baas.
Elkeen van ons het ’n voorbeeld om te stel. Kom ons doen dit met Boland-trots ten spyte van enige iets!
Ons reëling is dat alle spelers wat tydens ’n wegwedstryd speel, na afloop van sy betrokke wedstryd, sy skoolklere aantrek en op die pawiljoen saam met die ander sit en die eerstespan aanmoedig tot aan die einde van die wedstryd. (Spelers wat in die tydgleuf net voor die eerstespan speel, trek sweetpakke aan.) Dit is deel van die Boland-tradisie en kultuur. Ek vra ons ouers se ondersteuning hierin - dit maak ons “anders”!
Ons speel teen skole in die topliga in ons land, wat baie druk op ons sit. Mag ons egter nooit vergeet dat die hoofdoel is dat ons kinders dit moet geniet nie!
Baie dankie vir ons ouers wat groot opofferings maak om ons seuns te ondersteun - dit word waardeer, al word dit nie altyd gesê nie. Chris Fourie
FRAMESBY NAWEEK O.16C-WEDSTRYD
Soos ons ouers reeds weet, is die o.16C-rugbywedstryd by Framesby afgelas nog voordat dit begin het. Dit was a.g.v. oorouderdom spelers in die Bonsai-span waarteen ons moes speel.
Hierdie wedstryd is deur die Hoërskool Framesby gereël. Ons o.19E-span het teen Bonsai gespeel en daar was nie probleme nie, maar toe ons o.16C-span op die veld gedraf het, het ons gesien dat dit dieselfde seuns is wat teen ons o.19E-span gespeel het.
SA Rugby se Boksmartbeleid vereis dat ‘n seun wat in sy huidige jaar 16 word nie teen o.19-seuns mag speel nie. Daarom het ons geen keuse gehad as om die wedstryd af te stel nie. Indien een van ons seuns sou seerkry, kon ons eise van miljoene rande teen ons kry.
Ons weet dat ouers kostes aangegaan het om die naweek by te woon en ook vir u seun betaal het vir hierdie naweek en ons vra omverskoning vir die ongerief. Dit was ongelukkig omstandighede buite ons beheer. Ons sal in die toekoms probeer om soortgelyke voorvalle te voorkom. Oloff Bergh
Rugby oefentruie (bont)
Adidas Tokse (splinternuut)
SPELER VAN DIE WEDSTRYD
Behan de Kock
Pierre van Santen
AARL GIMNASIUM vs BOLAND LANDBOU en FISH HOEK HIGH SCHOOL
SATERDAG 26 MEI 2018
Paarl Gim o.19F vs Fish Hoek o.19A
Paarl Gim o.19G vs Boland Landbou o.19F
Paarl Gim o.19H vs Fish Hoek o.19B
Paarl Gim o.16D vs Fish Hoek o.16A
Paarl Gim o.15D vs Fish Hoek o.15A
Paarl Gim o.15E vs Boland Landbou o.15D
Paarl Gim o.14C vs Fish Hoek o.14A
Paarl Gim o.14D vs Boland Landbou o.14C
Paarl Gim o.14E vs Boland Landbou o.14D